قارادنیز فیندیق و محصول‌لاری صادرات چیلار بیرلیگی‌نین (KFMİB) صدری الیاس ادیپ سئوینچ 1 ژانویه-11 نوامبردا چینه رئال‌لاش‌دیریلان فیندیق صادراتی‌نین 9 مین 574 تونا چیخدیغینی بیلدیردی.
قارادنیز فیندیق و محصول‌لاری صادرات چیلار بیرلیگیندن وئریلن آچیقلامایا گؤره، بو ایل 2-جی دفعه کئچیریلن چین اولوسلار آراسی واردات سرگی‌سینده غرفه آچیلدی. غرفه‌نین آچیلیشی صنایع و تیجارت ناظیری‌نین معاوینی قونجا ییلماز باتور و تورکیه صادراتچیلار مجلیسی‌نین صدری ایسماییل گولله طرفیندن ائدیلدی. غرفه نی گزن‌لره باغلاما‌لار ایچینده قوورولموش فیندیق و موختلیف محصول‌لار تقدیم ائدیلدی.
آچیقلامادا تورکیه فیندیغی‌نین تانیدیلماسی اوچون اؤلکه سئکتورونا دایر معلوماتلا یاناشی صادراتچیلارین علاقه معلومات‌لاری‌نین دا یئر آلدیغی بروشور‌لارین تقدیم اولوندوغو وورغولاندی.
بیرلیگین صدری الیاس ائدیپ سئوینچ تدبیرله باغلی آچیقلاماسیندا دئدی:
2000 -جی ایلده چینه ساده‌جه 160 تون فیندیق صادر ائدیلدی. 1 ژانویه -11 نوامبر 2019 تاریخ‌لری آراسیندا ایسه بو رقم 9 مین 574 تونا چیخا‌راق موقابیلینده 75 میلیون دو‌لار گلیر الده ائدیلدی. بو رقم کئچن ایلین موافیق دؤورو ایله موقاییسه‌ده 97 فایز آرتیما برابردیر".
